Diari Oficial de la Generalitat Valenciana


Sumari del DOGV 102, del 25-04-1983 (1983/802213)

RESOLUCIÓ de 23 de març de 1983 de la Direcció General de Serveis Socials de la Conselleria de Sanitat, Treball i Seguretat Social per la qual es convoquen ajudes per al manteniment, promoció i suport d'activitats de Centres o Serveis rehabilitadors i/o assistencials de disminuïts, i Associacions i Federacions amb la mateixa finalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/03/23/(2)/dof/vci/html**

### Dades del document

Número de DOGV
:   102

Data del DOGV
:   25-04-1983

Secció del DOGV
:   DISPOSICIONS GENERALS

Número del document
:   1983/802213


Data del document
:   23-03-1983

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Anàlisi jurídica

Resolució de 23 de març de 1983, de la Direcció General de Serveis Socials, de la Conselleria de Sanitat, Treball i Seguretat Social, per la qual es convoquen ajudes per al manteniment, promoció i suport d'activitats de centres o serveis rehabilitadors i/o assistencials de disminuïts i associacions i federacions amb la mateixa finalitat.  
A fi d'ajudar els Centres o Serveis rehabilitadors i/o assistencials per a disminuits, així com per a la promoció i suport d'activitats, aquesta Conselleria de Sanitat, Treball i Seguretat Social ha considerat convenient d'atorgar subvencions per al manteniment d'entitats la finalitat de les quals estiga relacionada amb aquestes finalitats.   
Quant a la sol·licitud, tramitació, resolució i pagament d'aquestes ajudes, es regularan per les disposicions de general aplicació i pel que específicament s'estableix en aquesta Resolució.   
Primera. Concepte de subvenció.   
U. L'ajuda s'atorgarà en concepte de subvenció a Centres, Associacions, Federacions, Cooperatives i Corporacions Locals la finalitat dels quals estiga relacionada amb el manteniment de Centres o Serveis rehabilitadors i/o assistencials per a disminuits i la promoció i suport d'activitats.   
Dos. Aquestes ajudes podran destinar-se al funcionament de Centres i Serveis i la promoció i suport d'activitats.   
Segona. Sol·licitants.   
Podran sol·licitar aquestes ajudes les Corporacions Locals, Federacions, Associacions, Cooperatives, Institucions i Centres especialitzats, sense finalitats lucratives, a qui corresponga la titularidad del Centre, del Servei o desenvolupament de l'activitat, per al qual se sol·licite la subvenció.   
Tercera.   
U. Queden expressament exclosos d'aquesta convocatòria:   
a) L'Estat o Entitats de caràcter estatal.   
b) Les Entitats de Crèdit i Caixes d'Estalvis.   
c) Les empreses privades que es dediquen a l'atenció dels seus empleats i familiars o que hi ocupen fins el 75% de la capacitat dels Centres.   
Dos. Tampoc no seran subvencionats els serveis específicament docents dels Centres.   
Quarta. Documentació.   
Per a la petició caldrà presentar, per triplicat exemplar, la documentació següent:   
U. Instància conforme al model que es facilitarà, subscrita per qui tinga la representació legal de la institució o poder suficient per a això. La instància i els impresos complementaris seran facilitats per les Delegacions Territorials de Serveis Socials d'aquesta Conselleria (1).   
Dos. 1. En el cas de Corporacions Locals haurà de presentar-se:   
A) Còpia certificada de l'acord del Ple de la Corporació en el qual es tracte aquesta subvenció i que contemplarà els aspectes següents:   
a) Autorització de la petició d'ajuda que es pretén obtenir.  
b) Compromís de la Corporació amb la Direcció General de Serveis Socials de coordinar-se amb aquesta en la planificació que ella elabore, així com sotmetre's a control públic mitjançant la presentació del pla de treball, el seguiment tècnic i la justificació de l'ajuda que es concedesca.   
B) Certificació acreditativa que als pressupostos de la Corporació hi ha consignada una quantitat en concepte d'ajuda per al Centre, Servei o activitat per al qual se sol·licite la subvenció.   
Dos. 2. En els altres casos, document en el qual s'acredite:   
a) Poder de representativitat del sol·licitant.   
(1) Delegacions Territorials de Serveis Socials:   
- Alacant: Plaça d'Espanya, 6 - Alacant.  
Tel. (965) 25 21 12.   
- Castelló: Avda. del Mar, 8 ? Castelló.  
Tel. (964) 23 65 12.   
- València: C/Misericôrdia, 34 - València-14  
Tel. (96) 350 11 99.  
b) Acord de la Junta Directiva, amb indicació de la data d'aquest, de compromís amb la Direcció General de Serveis Socials de coordinar-se en la planificació general que ella elabore, així com sotmetre's a control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca.   
Tres. Memòria en què conste:   
a) Data inicial de funcionament.   
b) Finalitat de la institució.   
c) Programació general de la Institució i específica per serveis.   
d) En cas d'activitats: Programa descriptiu de l'activitat per la qual se sol·licita l'ajuda, amb indicació aproximada del nombre de participants, data, lloc de celebració i temps de duració.   
Quatre. Còpia compulsada dels estatuts. Per a la compulsació serà suficient una diligència de la Delegació Territorial de Serveis Socials.   
Cinc. Document acreditatiu del número de Registre d'Entitats.   
Sis. Fotocòpia del codi d?Identificació Fiscal.   
Set. Relació nòminal de beneficiaris, segons imprés que es facilitarà.   
Vuit. Relació nòminal d'ajudes i quanties, dels beneficiaris, segons imprés que es facilitarà.   
Non. Relació de la plantilla del personal del Centre, segons imprés que es facilitarà.   
Deu. Estadet Comptable de la previsió d'ingressos i de despeses per a 1983, segons imprés que es facilitarà.   
En el cas de sol·licituds d'ajudes per al sosteniment i per a les despeses derivades de les activitats de caràcter associatiu, les Federacions i Associacions presenfaran pressupost d'ingressos i de despeses.   
En el cas d'activitats, el pressupost del programa o activitats a realitzar, detallat per partides, fent constar els recursos disponibles i els necessaris.   
Onze. Per a activitats, a més, es presentarà compromís de comunicar a la Conselleria de Sanitat, Treball i Seguretat Social els resultats obtinguts en aquelles, així com de congressos, reunions científiques, estudis i publicacions i a presentar en tot cas un informe complet d'aquests.   
Dels requisits inclòsos a l'apartat Tres, a) i b), així com dels apartats Quatre, Cinc i Sis, queden dispensats els qui haguessen ja presentat sol·licitud d'ajuda en 1982 davant aquesta Conselleria, si bé haurà d'esmentar-se en la nova sol·licitud el número d'expedient assignat aleshores.   
Si s?han produït modificacions als Estatuts, Registre d'Enditats i Codi d?1dentificació Fiscal, còpia compulsada on consten les esmentades modificacions.   
Cinquena. Termini de presentació.   
El termini de presentació de sol·licituds serà de trenta dies hàbils a partir de la publicació d'aquesta Resolució al «Diari Oficial de la Generalitat Valenciana».   
Sisena. Lloc de presentació.  
La sol·licitud i documentació requerida haurà de presentar-se a la Delegació Territorial de Serveis Socials de la provincia on estiga el Centre o Servei per al qual se sol·licita la subvenció, sense perjudici del que disposa l'article 66 de la Llei de Procediment Administratiu.   
Setena. Tramitació.   
U. Les Delegacions Territorials de Serveis Socials revisaran i verificaran els expedients. Quan l'expedient estiga incomplet, el sol·licitant, a requeriment de les esmentades Delegacions haurà de completar-lo en el termini de deu dies, amb el requeriment que disposa l'article 71 de la Llei de Procediment Administratiu, i serà arxivat sense més tràmit en cas contrari.   
Dos. Les esmentades Delegacions podran reclamar a l'Entitat, Institució o Centre, les dades, documents o aclariments que consideren necessaris per a completar l'expedient.   
Tres. La Delegació Territorial corresponent incorporarà informe social a l'expedient, en funció de les dades obrants i de les que resulten de les comprovacions que estime oportú de realitzar sobre la procedència de concedir, reduir o denegar l'ajuda sol·licitada.   
Quatre. Completat l'expedient, seran remesos a la Direcció General de Serveis Socials, l'original i una còpia d'aquell, quedant l'altra en poder de la Delegació Territorial.   
Cinc. La Direcció General de Serveis Socials, a la vista dels expedients, podrà recaptar els informes d'òrganismes i entitats que estime oportú per a resoldre millor l'expedient.   
Sis. Amb anterioritat a la concessió, la Direcció General de Serveis Socials podrà disposar que s'efectue una comprovació sobre la veracitat de les dades aportades pels peticionaris.   
Vuitena. Resolació dels expedients.   
La Direcció General de Serveis Socials adoptarà la resolució escaient a la vista de l'expedient, de les necessitats reals que d'aquell se'n desprenguen i de la planificació que aquesta haja disposat.   
Aquesta resolució es notificarà als interessats així com a la Delegació Territorial corresponent.   
Novena. Recursos.   
Contra la resolució que dicte la Direcció General de Serveis Socials podran els interessats interposar recurs d'alçada davant l'Excm. Sr. Conseller de Sanitat, Treball i Seguretat Social, en el termini de quinze dies comptats a partir delsegüent de la notificació de la resolució.   
Contra les resolucions dels recursos d'alçada podrà interposar-se recurs contencioso-administratiu, de conformitat amb el que estableix la Llei reguladora d'aquesta Jurisdicció.   
Desena. Justificació de la despesa i pagament de les subvencions concedides.   
U. El pagament s'efectuarà en base a la documentació següent, presentada per duplicat exemplar:   
Per a manteniment:   
A) Balanç econòmic tancat al 30 de setembre de 1983 i compromís de presentar dins dels tres mesos següents a la notificació de la concessió, balanç certificat (amb el vist-i-plau del Director del Centre) de l'any 1983.ªl 31 de desembre.   
En els esmentats balanços figuraran:   
- Despeses desglossades: Salaris, Seguretat Social, transport, menjador, aigua, llum, telèfon, en Centres Ocupacionals pagaments als alumnes, etc.   
- Ingressos desglossats: Aportacions pares, quotes socis, aportacions d'institucions patrocinadores, subvencions d'òrganismes públics i privats, venda de producció en Centres Ocupacionals durant 1983, etc.   
- En el cas d'Associacions, Federacions, Cooperatives, etc.:   
a) Subvencions concedides per a altres Centres dependents d'aquestes Associacions, Federacions, Cooperatives, etc.   
b) Aportacions efectuades per l'entitat titular del Centre, a aquest i aquells altres Centres que depenguen d'ella.   
- A banda de les despeses i ingressos de gestió normal, figuraran les despeses resultants d'operacions que efecten immobilitzat o que no tinguen relació amb l'assitència directa als beneficiaris dels Centres.   
Per a activitats:   
- Programa d'activitats realitzat fins el 30 de setembre de 1983, amb estadet de despeses i ingressos específics que els hagen finançat.   
- Programa d'activitats no realitzat i calendari per acabar de realitzar-lo amb pressupost necessari.   
- Certificació d'ajudes rebudes per a aquesta finalitat amb posterioritat a la sol·licitud.   
B) Compromís de presentar en un termini de tres mesos (manteniment) o de sis mesos ( activitats) factures corresponents a la subvenció concedida (originals o còpies autentificades).   
C) Entitat bancària i número de compte on s'ha de situar, si s'escau, els fons de l'ajuda.   
Dos.   
a) Complits els tràmits oportuns, el sol·licitant rebrà notificació per tal de cobrar la subvenció.   
b) Abans dels tres mesos el Director `del Centre o Servei a què va destinada l'ajuda haurà de comunicar per escrit que la percepció d'aquesta, s'ha fet efectiva en l'esmentat Servei, en la quantia i concepte destinats.   
c) L'entitat haurà de comprometre's de notificar als disminuits atesos en el Centre o a llurs representants legals, la concessió de l'ajuda.   
d) Les Institucions i Centres subvencionats amb aquestes ajudes a requeriment de la Direcció General de Serveis Socials, quedaran obligats a col·laborar en la satisfacció de la demanda de serveis que no puguen ser atesos en Institucions i Centres Públics, respectant sempre les caracteristiques i la qualitat adequada dels serveis.   
Onzena.   
L'incompliment total o parcial de qualssevulla condicions, així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social, o de l'Administració Institucional constituirà causa determinant de la revocació de l'ajuda i del seu reintegrament pel Centre, previ requeriment de la Direcció de Serveis Socials, que de no ser atés promourà l'acció efectiva prevista a l'Estatut de Recaptació de Dèbits a l'Estat No Tributaris, sense perjudici de les accions civils, penals o d'altre ordre, que en cada cas puguen procedir.   
DISPOSICIO FINAL  
Aquesta Resolució entrarà en vigor el dia de la publicació al «Diari Oficial de la Generalitat Valenciana».   
Cosa que fem pública perquè en prengueu coneixement i als efectes oportuns.   
València, 23 de març de 1983.   
El Director General de Serveis Socials,  
ALFONS GARCIA I NINET


Còpia Permalink ELI